Avapoolaja võitis Eesti koondis kindlalt 42:33. Kolmandal veerandajal tegi aga Holland spurdi ja viimasele veerandajale mindi hollandlaste 56:50 eduseisul. Eestil õnnestus küll vahet vähendada, aga lõpuks jäi siiski peale Holland.

Eesti parimana tõi Henri Drell 17 punkti, Hendrik Eelmäe lisas 16 punkti ja võttis üheksa lauapalli, Mark Jaakson sai kirja 11 punkti ja 11 lauapalli.

Hollandi resultatiivseim oli Morgan Stilma 18 punktiga.

Teises poolfinaalis alistas Sloveenia 73:70 Belgia. Et järgmiseks aastaks pääseda A-divisjoni, peab Eesti võitma kolmanda koha mängu.